31993L0017
L 106/7
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 93/17/ЕИО НА КОМИСИЯТА
от 30 март 1993 година
относно определяне на класове на базови семена от картофи в Общността, заедно с условията и обозначенията, които да се прилагат за тези класове
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 66/403/ЕИО на Съвета от 14 юни, 1966 г. относно търговията със семена от картофи (1), последно изменена с Директива 93/3/ЕИО на Комисията (2), и по-специално член 3, параграф 3 от нея,
като има предвид, че за да се приложат, в рамките на една област без вътрешни държавни граници, в която свободното движение на стоки се осигурява в съответствие с разпоредбите на Договора, разпоредбите на Директива 66/403/ЕИО по отношение на търговията със семена от картофи навсякъде или в част от територията на една или повече държави-членки, които отговарят на по-строги мерки от тези, предвидени в приложения I и II към тази директива, е подходящо да се определят класове на Общността за базовите семена от картофи, както и условията и обозначенията, приложими за тези класове;
като има предвид, че мерките, предвидени в настоящата директива, са в съответствие със становището на Постоянния комитет по семена и посадъчен материал за земеделие, градинарство и горско стопанство,
ПРИЕ НАСТОЯЩАТА ДИРЕКТИВА:
Член 1
1. Настоящото решение определя класовете в Общността на базовите семена от картофи. Семена от картофи, които отговарят на изискванията за тези класове са тези, които са били определени за официална сертификация като „базови семена от картофи“, в съответствие с разпоредбите на член 2, параграф 1, буква а) от Директива 66/403/ЕИО, и които освен това, отговарят на условията посочени в параграф 2, и за които е констатирано при официален преглед, че отговарят на тези условия.
2. Условията, посочени в параграф 1, са следните:
а)
фитосанитарните условия, определени съгласно:
-
Директива 69/464/ЕИО на Съвета (3),
-
Директива 69/465/ЕИО на Съвета (4),
-
Директива 77/93/ЕИО на Съвета (5),
-
Директива 80/665/ЕИО на Съвета (6);
б)
семената от картофи са произведени от материал, който отговаря на условията, определени в приложение I, и отговарят на допълнителните или още по-строги условия, определени в приложение II,
Член 2
1. Обозначението на класовете на основните картофи за посев в Общността е следното:
а)
„ЕИО клас 1“, за случаите, при които отговарят на условията, посочени в приложение I, с изключение на точка 3.3 а) от него, и на приложение II, точка 1; или
б)
„ЕИО клас 2“, за случаите, при които отговарят на изискванията, посочени в приложение I, с изключение на точка 3.3 а) от него, и на приложение II, точка 2; или
в)
„ЕИО клас 3“, за случаите, при които отговарят на изискванията, посочени в приложение I, с изключение на точка 3.3 а) от него, и на приложение II, точка 3.
Обозначението задължително се посочва на официалния етикет, предвиден съгласно приложение III към Директива 66/403/ЕИО, под заглавието „клас“.
2. Държавите-членки са длъжни да информират Комисията до каква степен прилагат съответните класове за Общността при сертификация на тяхната продукция.
Член 3
1. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива не по-късно от датата, предвидена за прилагане на Директива 91/683/ЕИО на Съвета (7). Те незабавно информират Комисията за това.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
2. Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
Член 4
Адресати на настоящата директива са държавите-членки.
Съставено в Брюксел на 30 март 1993 година.